text: Små klovne løber for at skaffe penge til store klovne
  04 juni 2016 kl. 06.57
  I dag vil flere Syd- og Sønderjyske byer være fyldt med røde næser.
  Hvis du møder klovne på gaden i dag, så er det ikke fordi, cirkus er kommet til byen. Flere steder i landsbyen bliver der nemlig afholdt Klovneløb i dag. Det betyder at en masse børn og voksne løber rundt med røde næser for at skaffe penge til de Danske Hospitalsklovne.
  Klovneløb er et familieløb med helt korte ruter, så alle kan være med. Løbene afholdes til fordel for de Danske Hospitalsklovne, som hver dag får indlagte børn til at smile på alle landets hospitaler og sygehuse. I vores del af landet bliver i dag der holdt klovneløb i både Aabenraa, Kolding og Krogager.
  Klovneløbet i Krogager falder sammen med årets byfest, og derfor er der gjort ekstra meget ud af løbet. Alle får udleveret en rød klovnenæse inden løbet, og der er endda mulighed for at få malet sit ansigt som en klovn.
  